section_heading: Zadar
paragraph_text: Bodirogina karijera u Zadru došla je do preuranjenog kraja kada je izbio rat u Hrvatskoj. Njegov mentor Ćosić (koji je u to vrijeme trenirao AEK) organizirao je probe u AEK-u i Olympiakosu. Oba kluba su nudila Bodirogi ugovor pod uvjetom da uzme grčko državljanstvo, što je on odbio. Ćosić je onda procijenio da je za njega najbolja sredina Trst, čija je košarkaška momčad, u kojoj su radili Bogdan Tanjević i Aleksandar Nikolić, ušla u prvu ligu.